**P.br.51/2016**

**OSNOVNI SUD U UROŠEVCU-OGRANAK U ŠTRPCU**, sudija pojedinac Bersim Šaipi, sa pravnom sekretaricom Oliverom Stojković, u parnici tužioca S.A. iz mesto stanovanja...;,koga zastupa P.M. adv. iz ...;, protiv tuženih S.M.;, S.S.; S.R.1;, svi iz mesto stanovanja...;. i S.R.2; radi utvrđivanja, vrednost spora 6000 €, na ročištu za glavnu raspravu dana 07.03.2018.godine doneo je sledeću:

**P R E S U D U**

**I. USVAJA SE** tužbeni zahtev, pa se **UTVRĐUJE**  da je tužilac dana 08.07.1993.godine, kupio od prethodnika tuženih – supruga i oca Lj.S. kat. parcelu P-72217094-00116-0 MZ „Vakavska“ u površini od 1201 m2, za iznos od 6000 € kupoprodajnu cenu isplatio, što su tuženi dužni da ovo priznaju i navedenu kat. parcelu prenesu na tužioca u roku od 15 dana od dana pravosnažnosti ove presude u protivnom ova će presuda služiti kao intabularna isprava radi uknjižbe prava svojine na svoje ime.

**II.** Svaka stranka snosi svoje troškove postupka.

**O b r a z l o ž e nj e**

Tužilac je u tužbi i preko punomoćnika na ročištu dana 07.03.2018.godine, naveo da je 08.07.1993.godine kupio od prethodnika tuženih njihovog supruga odnosno oca Lj.S.;kat. parcelu P–72217094-00116-0 na mestu zvanom „Vakavska“ u površini od 1201 m2, za tadašnjih 12000 DM nemačkih maraka, sadašnjih 6000 € uz obavezu da ugovorenu cenu isplati u dve rate, što je i učinio i isplatu izvršio pre utvrđenog roka i ušao u posed koju parcelu i dan danas drži i koristi bez da ga bilo ko drugi u tome ometa. O kupoprodaji postoji pisani ugovor od 08.07.1993.godine. Prilikom isplate ugovorene cene bili su prisutni Lj.S. supruga odnosno tužena S.M. i tuženi S.S.

Tužbenim zahtevom traži da je stekao pravo svojine na pomenutoj nepokretnosti jer ima i faktičku vlast nad pomenutom parcelom od jula meseca 1993.godine, pa sve do danas i da se njegov tužbeni zahtev usvoji u celosti kao osnovan.

Troškove postupka nije tražio, dokaze je predložio.

Tuženi S.S. S.R1; i S.M. nisu osporili tužbeni zahtev kako u odgovorima na tužbu tako i na ročištu dana 07.03.2018.godine.

Tuženi S.R.2; nije odgovorio na tužbu iako je istu uredno primio zajedno sa prilozima što se utvrđuje na osnovu otpremnice za ličnu dostavu u spisima predmeta, a niti je pristupio na ročištu za glavnu raspravu dana 07.03.2018.godine iako je uredno primio poziv, što se utvrđuje na osnovu otpremnice za ličnu dostavu koja se nalazi u spisima predmeta, a niti je svoj izostanak opravdao.

Troškove postupka nisu tražili, dokaze nisu predložili.

Imajući u vidu činjenicu da su tuženi S.M.; S.S.; i S.R.1; priznali tužbeni zahtev u celosti a da tuženi S.R.2; nedostavljanjem odgovora na tužbu i nedolaskom na zakazano ročište, stoji pretpostavka da je saglasan sa tužbenim zahtevom tužioca odnosno sa izvršenom kupoprodajom između S.LJ. kao prodavca i tužioca A.S. Ovo činjenično stanje potkrepljuje se i na osnovu materijalnih dokaza u spise predmeta: Ugovor o kupoprodaji nekretnine od 08.07.1993.godine, zaključen između S.LJ. kao prodavca i S.A. kao kupca, Sertifikata izdatog od strane Opštinske katastarske kancelarije u Štrpcu pod br.P-72717004-00116-0 od 08.09.2016.godine i izvoda iz matične knjige umrlih izdatog od strane kancelarije matične službe, Opština Štrpce, pod serijskim br. V 10069915, br. protokola 23/2016 RV/23001 od 05.09.2016.godine.

Na osnovu napred izloženog, sud je odlučio kao u izreci presude na osnovu čl.152 Zakona o parničnom postupku a u vezi sa odredbom čl.40 st.1 Zakona o vlasništvu i drugim stvarnim pravima i odredbi čl.28.st.4 Zakona o osnovama svojinsko - pravnih odnosa.

Odluka o troškovima postupka doneta je shodno čl.450 Zakona o parničnom postupku.

**OSNOVNI SUD U UROŠEVCU – OGRANAK U ŠTRPCU**

**P.br.51/2016 od dana 07.03.2018.godine**

S u d i j a

**Bersim Šaipi**

**PRAVNA POUKA:**

Protiv ove presude dozvoljena je žalba

u roku od 15 dana od dana prijema otpravka iste,

Apelacionom sudu u Prištini, a preko ovoga suda.

**D.N.**

- punomoćniku tužioca

- tuženima

- u spise predmeta